Nirozki trza zrobić mitag,1 a czasu mōmy2 małowiela.3 Nojlepi wtedy powciepować4 połra5 rzeczy na patelnia abo do jakego garca i jedzynie mōmy zarozki6 ferich.7 Chciołech tak cojsik zrobić ze wōsztym8– bo to najmani roboty- i jak żech już go mioł,9 to zauważōłech we sklepie jarmuż. Tak mie zainspirowoł, że żech yno jeszcze chyciōł tam pieczarki i poleciōł żech do dōm warzić. Jarmuż bōł bez lata zapōmniany, ale za starego piyrwy10 szło go znojś11 nawet na zygrōdce12 u moji Ōłmy13 Any.14
Co potrza?
3 wōszty- niy za sroge15
1 cebula
1-2 zōmbki czosku16
20 dkg pieczarkōw
10-15 dkg jarmużu
sōl i pieprz
trocha masła klarowanego
kapka oliwy
oregano- jedna łyżeczka na pewno 😉
Na patelni na maśle klarowanym podpiyczcie pokrōny17 wōszt. Jak już sie baje18 brōnołciōł19, to dejcie tam pokrōno cebula i wyciśniynty czosnek. Jak mołcie srogo patelnia, to jeszcze do tego tu mogecie20 dociepnōńć pieczarki, a jak niy, to wōszt ze cebulom przeciepcie do wiynkszego gorka, a na patelni na oliwie (na małym łogniu21) leko22 podpiyczcie same pieczarki. Potyn wciepcie je razem ze jarmużym do gorka, dejcie tam trocha soli, pieprzu,oregano i niech sie to trocha podusi. Jak już tyn jarmuż zmiynknie (niy potrzebuje wiyncyj niż 5 min.), to dosmakujcie23 sie to jeszcze, przigotujcie sie talyrze i … smacznego 🙂
Nojlepi do tego pasuje świyżo bōłka 🙂
1obiad
2 ō- samogłoska w wymowie między o i u
3mamy
4powrzucać
5kilka
6za chwilę
7gotowe
8kiełbasą
9miałem
10dawniej
11znaleźć
12ogródku
13babci
14Anny
15duże
16czosnku
17pokrojony
18będzie
19przypiekał
20możecie
21ogniu
22lekko
23doprawcie
szl_Latn szl_Latn szl_Latn kon_Latn pol_Latn pol_Latn som_Latn lvs_Latn szl_Latn pol_Latn szl_Latn szl_Latn szl_Latn twi_Latn pol_Latn pol_Latn pol_Latn pol_Latn pol_Latn pol_Latn kmb_Latn pol_Latn pol_Latn pol_Latn pol_Latn hau_Latn sag_Latn pol_Latn szl_Latn ces_Latn pol_Latn pol_Latn pol_Latn fur_Latn szl_Latn fur_Latn